GONG A 

KAiCSANPA 

GONGSA 

TEREPA 





'/'• 


Class No. 


Acc. Mo. 2311 — 

Book No. lUl' £_ ' _ 





_ l uu i ■ & 



\ ^j v&JaA . 


DISTRICT LIBRARY 

EAST GARO HILLS DISTRICT 
WILLIAM NAGAR 


Accession No. 

1. Books may be retained for a 
period not exceeding fifteen days 
by members. 

2. Books may be renewed on 
request at the discretion of the 
Librarian. 

3. Dog-earing the pages of a book, 
marking or writing therein with 
ink or pencil, tearing or taking 
out its pages or otherwise 
damaging it will constitute an 
injury to a book. 

4. Any such injury to a book is a serious 
offence ; Unless the borrower points out 
the injury at the time of borrowing 
the book he shall be required to replace 
the book or pay its price. 

Help to keep the book fresh and clean 



GONGA RAKSANPA 
GONGS A TEREPA. 


Julius L. R. Marak, Ph. D. 



Chapa ka.chenggipa 
October, 1991. 


King Hajatsa 


(C) Dr. Julius L. R. Marak, Ph.D. 




KATTA BICHONGRANG 


KATTA BICHONG JAK 


Janapani i — ii 

A'song Chiga 1 

Gongani Brangbaa 1 — 7 

A*ning dedrang ja'kurik 

Ja'ku sanbaa 8 — 11 

Gonga Raksanpa A'gilsak 

Chigilboona re’bapila 11 — 21 

Gonga Gongsa Kilbolma supea 21 — 29 


o — O — o 




Janapani 

Gonga Raksanpa Gongsa Tercpani kam aro kattarangni 
gimin Atcbu Ambini aro JMagitcham Pagitchsmrangni kti’ri- 
tingrangoniko atrching pangnan knaronga. Indiba, GOogara 
mitdeanma, mandeanma darangba namedake agact talate oa*a 
man'ja, maina uan cbengo men go songdonggiparangni kam aro 
kattarangsan ongbata. An ching uamangni gimin knagenchim 
oog'oba, da*o ia cbasongo uamaogni agangenchim ong ode golpo 
inesan cbancbiatna mana'iger?. Gonga Raksanpa mandeanma 
mitdeanma ba golpo mangmang^anma aro uara bmo songdong 
a'chara chiga chiringachim namedake chu'onga sakirang dongja % 

Indiba, je mandeba Gonga Raksanpa Gongsa Tercpani 
gimin katia agangeochim ong'ode, uamang an'tangtangnade uan 
Gongani ja'kol, uan Gongani na'chi knokram* Uan Gonga >i 
asongchakram ine je ro'ongo ja'kol ba ki'sangni chinrang dake 
dongako mesoke agana man a. Uandake uamangni mesoke 
ongipa cbinrangni gimin sandie niode, uarang piiakon ong’- 
telaigipa bostu ba chinrang gitasa nikaia Beben, mitt am ro a - 
ongrangni kosakode <c fossiIs , ’-rang dong'bebea la "fossils**- 
rangni gimin ba dongrikgipa chinraogni gimin namedake sandie 
niangkuna man'ode namgen. 

Gonga Raksanpa, an'taogni nogipa namchiktang Gol-Dingde 
aro Mikaim-Bangga, baksa agan mi taka ko mana kene, maan 
asong chigako wate brangbana nangaon gaekaha Gongani 
jensalo brangba'on. uni namchiktang Gol-Dingdeba jarikbaaha 
aro A'chik a’songona sokbaha. Gonga apsan biapo songdong 
a chakgija a songanti chigaanti reToroe dororoe dongaha. lani 
a'selsa Gongani dongani chinrangko a songni pilak bakrangon 
nikna man a. Gonga Chiring, Chibimaraogoniko majal gale, chek- 
cham bile Na*ma Na sa tikma tiksa kite re’roroaha, Jensalo 
Gonga A*cbik a'songona re baa unosa Gongana “chichol baksoa, 
matcha biming mingsoa” ine A*chik me'aparungni agananio 
gnang. 

Gonga an'tangni nogipa namchiktangko Na’ma kore Na*sa 
mitde-ni soktne gipbilata ja’ping chibilatani gimin bobil dingaha. 
Bobil dinge rikroromittingsomoio, Gonga, a ningdedrangni ma bit- 
chiko, chipu chi rodotcbiko, man*e on’ani gimin, a*ning de- 
drangni doka watani somoio. Gonga mamingkoba rabagija, 
do'aning do'chiningko gisik roe salgipako bi - e ra'baha. Uan- 
dake, Gonga do'aning do'chiningko aning dedrangoniko bi e 
agilsak chigilboona rimdobaa saldobachengaha. Unoni intalsa 
d&'&lona kingking a'gilsako doorang jelenga ine agana. 

Pil'e Gonga Raksanpa, Nama kore na'sa mitde-ko gro 
dingmitting, uni Achak Matgrikni, a*song Tematchio chiga 
Pongroo Udit Wariko gongdape Asro Wa kanta Balrikra ba 
A'kimbrio Kilbolmani boksoriri, balengako, singako Dike supe- 
chengaha. Gonga ua Kilbolmako supena gita, Badak me*a Jodak 
Pante, Jldek chikama Malcheng wari rikamo rimbang roke 
a*tip songe, rua wagate on* aba. Iandakgipa rokomari dake 
Gonga Raksanpani gimin agananirang gnang. 

Gonga Raksanpani gimin A'chikrangni agananio rokomari 
dake biming minge agananirang gnang. Gongako mittamrang, 
Gonga Gongsa Kama, Kada inebh minga, Mittamrang, Gonga, 
ine mingaia. Uni biming chu'gimikde, „ ‘Gonga Raksanpa 
Gongsa Terepa’ onga. 

Gonga Raksanpani gimin agan golpoe on'anggipa Mariampur 
songni Ship G Momin(1979), Kalwe songni Kiljang N, Areng 
(1983 aro Rajasimla Rongdal A timbo songni Wistott D’Marak 
(1986) - uamangko dingtanmancha mitelna ska. • . 

\ . 

Ia ki*tapko chappa ka*aa, chu'ongjagenchim ong’aba, dak* 
cbaniko on’ahanina, Department of Art & Culture, Meghalaya- 
koba mitelna ska. Gonga Terepani gimin seanirang chu'sokgipa 
ong aha ine anga chanchija, indiba jeko anga sandie man aha, 
uarangni giminsa anga ia chongipa ki tapo chusoksranggipa 
ongjaoba, Gongani janggi tangani gimin seaha. Uni gimin 
iaki'tapko poraisoenggipa pilak ripengrangkon maiba namdapatani 
cholrang dongkuengode uarangko on*atpa*cbina mol molata 
jedakode anga uarangko mikkang chango namdapataniko dakna 
kusi ong begen. 


Julius L. R. Marak 



€ onga-Raksanpa-G ougsa-Te' repa 

A'song Chiga . 

Gonga Raksanpa Gongsa Te’repa bano song- 
donga bano cbiga chiringa uko darangba namedake 
aganna aro mesokna man ja. Uan skangni chasongo 
jeni somoion Achikrang Mitde paksa mande paksa 
ongmiting, ua chasongo janggi tanggiparang ong a. 
Indiba, bang a manderangan, uni atchiram biapko aro 
a*song chigako Sagal chickang damsaosa atchia ine 
agana. Ua sagal cbicbangni biapko jeon Gongako 
ba*a chi’achim biming cninge on’na man’ja. Gonga- 
ni ma’gipako Medi-Sali aro Pagipako Akok-Jali 
ine minga. 

Gongao nogipa saksa donga jekon Gol-Dingde 
minga. Gongani namchiktang saksakoara Miksim- 
Bangga mingskara. Iamangan Gongani nogipa aro 
namchiktangrang ong’a. Gongani nogipa aro nam- 
chiktangko atchimiting somoio Sillangan silc^i sik- 
kuja, Patangan rai kakuja, a ’an mangsi kakuja chian 
biding chitkuja, bolma danoriaienga, samsi wakkimi- 
laienga. Matma matdambeaienga, dare akkaruaieng- 
pitti, silchi me’gimuaiengpittichim. Unomiting somoio 
pilakan gananj chinani ba ra kancha dongkujachim. 
Manderang pilakan bol bigil, wa a bigilrangko tarie 
gana china, me asarangba be entangna wa*tok sine, me- 
chikrangba be’entangna bolking kipe gantok chinto- 
kkuaiengachim chongmotan bang batan nagande gana 
an*silgri dongtokkuaiengachim ine bang'a me parang- 
ni aganaaio gnang. 

Gongani Brangbaa. 

Gonga adita daka chu sokahaon, an’tangni ma - 
an a'songko wate re*na nangaon ga’akaha. Gonga 
an’tangni ma'an a'songko wate re'bae pilak a’song 
chigakon wene pan’e rogipa re’gipa ong-a. Gongani 
re'bamiting somoio manderang pilakan dakmanda- 
kon man’kuja, re balbokkon chinkuja, kilbolmakon 



den'kuja, kildingmakon rikkuja. Silchikon mikkang 
nikkuja, darekon de an sengkuja, Me-gam songregi- 
paba, Dikgil badiuggipaba atte silmang botaiengpitti, 
terik rikmg sitaieogpittichim ine agana. Iandakaai- 
ting somoio Gonga Raksanpa Gmgsa Te repa, agil- 
sak chigilboko wene rebaeming a song Chuanggre 
(Suanggre), chiga Chadikgre (Swdikgre), a.song Nong- 
rengreng, chiga Nongchibingo, Me’gam Amillongo 
tnande Asiljong ba Amiltongo ma aok chae mipal 
enge adita sal aro jarangna aongdongeaha. 

Gongara maina an tangni maan asongko, paan 
chigako wate re bana nangaha? A chik meaparangni 
agananio iandake goang. Gonga an tangni ma'gipani 
a’songo dongmiting sal somoirango, antangni nogi- 
pa Gol-Dingde aro namchiktang Miksim-Bangga bak- 
sa, songni nokni agan-mitdakanirang gnangchim, 
Gonga an tang kratcha aniko dakgualnaanahani gimin 
songni nokni agan-mifcdakanirangna mikgil kratcha e 
aro dongsiksakesa, ma an a songko wate re baaha. 

Gonga jensalo an tangni ma an a songko wate 
re baa nogipa Gol-Dingde aro namchiktang Miksim- 
Banggaba uko watatjacbim. Nogipa aro namchiktangni 
re’bana watatjani gimin. Gonga an tangni nogipa aro 
namchiktangna, narito nagitoe majam chekcham bile 
ronaka ine pa sike agaoesa tol e katbaaha. Gongani 
iandake tol'e agananirangko, nogipa aro namchiktang 
bebe ra jaha. Bebe ra’jaeming nogipa Gol-Dingde 
aro namchiktang Miksim-Bangga sakgnian o gipa ba 
adatangke watgija dingding chapchap ja rikbajok. 

Gonga ma an a'soogko wate katbaon, an’tang 
baksa jilatang baatang Achak Matgrik-Bijare aro 
Menggosil-Menggobalko rim bite katbajok. Uni Achak 
Matgrik-Bijareara Matma Matdambe gjta, ja te dikka- 
rirgita, wagam attepong gita ong'achim. Ukon A*- 
chikrang ‘Matgrik-Bijare’ ineba minga. Indiba, A’- 
chikrangni diogtang dingtang agananirango biasing 

dingtang miaganirangba gnang. Ua apsan Achak 
Matgrikkoa, ‘Sre Paleng-Ki me-Gol'deng’ ineba 
minga. Pike apsankon, mitamrang Tari Me a-Tasi 
-Pante’ ineba miDga. 

Gonga ma'an a’songko wate rebaon, badia ramako 
re'bara? Uni re bagipa ramakoba A chik me aparang 
ikgil gajcpjepramko kasi sokme charamko, samek 
para witramko, kasi mri didiko ga dindine re'bara, 
ine agana. la a'song chigako re'bae badebamanoara 
a'song Mitdechak gita, chiga S ' la ram gita a 'a 
gitok jangramko, chian bisik sikramko re bataiaha. 
Unoniba pike da obatai Huro mikking gipokko ding- 
dingramko, Leu kongtok bijakni ritimram a’song 
Rau okningko chiga tangtimeko re'bataaha. Pil e 
ua a oste dapdape a'proko pindape Dmil raatgil 
natramko Dikgil atte dokramko nappakbaaha Ua 
g ta rc baon, Gonge Ajopana diltue Jobepana tiltoe 
den boai, ine tobaaha ine agana. (/ jopara Do'grik 
aro Jobepare Do be) Do grikni da o gangchengara 
Danil chimpongengasana aro Jobepana pa’chenge 
rapb> inara, nni bilangahaode bimangchonoba 
namen gam a ine A chikrangni bebe ra ani gnang. 
Ukon A chikrang da onaba Aiopara diltue rapbo, 
Jobepana pal kenge rapbo, ine aganengkm. 

Uko bademanno pil e Tuarani a soi.gko I |anga- 
pani chidingko ua robataijok. la a songara, Nokma 
gano wanna regipani asong ongachim. Tuarani 
ma gipako Umeja Kaltina ine minga Tnara chong. 
motkodeTcre-Okma inese minga. Ua a'song rua matteo 
chiga rong'pakmareo songdong a'charachim. Ua ia a - 
songo Salaramchi nokrangra one, wa'ambongko 
cbidare sale, siichi krokra boksori krok sale, Muga 
adding sappori dake songdong a chara. Uni ja manoba. 
Gonga a'songaha didiko chiga a'gil mongsiko gantiko 
kakchengko karamko, jong’gilwengko Josengko neng, 
ramko Malasini Mirandani dingdingram a songko 
kime sone re'bataiaha. 

Uko bademano ua a 'song sillang biriko chiga wa* 
te a'diagko, Ajemani a’soagko Giljemani ehidingko 
rebaaha. Aje aro Giljeai magipako Ben&ru aro 
Pagipako Silgitu minga, ine mitam A chik meaparaog- 
ni aganani gnang. Uamang siiiarg biri chiga wa*te ad- 
ding sillang bibal balram rong’ma me'kia ongiamo 
songdong achaachina ine aganani gnang. 

Uko bademan'oba Sippin m/m a’songko balmin 
ma'an chiddingko rebataiaha. Unoni asong rong* 
tottoreko, chiga chameraguko re baaba. Unomiting 
chachao Bonepa Janepara Rangbildi Rangbildara 
chri matkuja gro nikkajao kawak jilna pe aia kalsin- 
nemna wang aia ine agana. Kini wangoba tajongko 
ge*aia, chakku diiskuoba ta jongko geaia ine gana. 
Mande agitalna been maronchma nang ni chriko 
gol okko man’kujamiting somoi ong’achim. Ian Bonepa 
Janepani songdongram a'song ong a. 

Uni ja mano Susimemani a’sengko Sangkildomani 
chidingko a andru a’songko chiga dilmongko napbajok 
re bajok. Unoniba bri rimrimba’on pattal sippeba- 
on, a'song dingd^ng ga dapbajok, chiga dingdang re* 
pakbataijok. Uandake reba dobaon Gonga chichol 
baksojok, Matcha biming mingsojok. Ukon da’onaba 
A chik me’aparang Gonga chichol baktima, Matcha 
biming m ngtima ine agaoengkua. Uneniba taa narot 
chasinramk® Miirma tuchikramko re bataijek. Miini 
magipani gro mikskurio tuchakana nachil ruaakuni 
bamchakram biap ong anasa ta a narot chasinram 
Miinma tuchikram ine agana. A anma jikjek jikjek 
chiinma pekpek pokpek pilak maharinan machongnan 
Miini ma’gipa gakat gadobaa ine agana. Miini ma’gipa 
ua biapen tnchik tubame gakat gadobara A’chik 
a'song chigaona. 

Pil e uko bademano chigil anti chimanganti chisel 
anti biap anti chibisikko ja rike dilmangmako sandie 
maa gale chekcham bile aru ga’kang ga'kange chek sku- 

nangkaag nangkange dake re’bajok. Uandake Gonga 
a’song Sanacbion chiga Imbanggio Gongade maa bil* 
chekcham bile aru ga kang ga kange cheksi pinange 
salsao roangengachim. Uandake majal chake chekcham 
bile Gonga-Gongsa-Kama ICada Jidekona sokange 
na rim na'wakna chokkil churina majal chakenga chek- 
cham bilengachim ine agana. 

A*an dedrang chia soagraag gittimni asongara 
gittim an*s«nga sara baljokao doogengachim. A.an 
dedrang chin su'drangba mikkang nitoa, bimang da- 
knangachim. A an dedrang chin sirdrangni mikkang 
nitoako bimang daknangako nike, Doreng ganggipok 
chiduala, a’an dedrangna chiu su drangna mikchae- 
ming namnikeming jom jok maljok. Uko rim’a man'e, 
a'an dedrang chin sirdranga Do’reng ganggipok chi 
dualko grang ake ja’si sote watataha. .Do’reng 
ganggipok chidual ka’o nange krat charming, chingba- 
skajok. Da ino bia da.osa angkoba iandake sasti on'e 
rona man aigen, angaba grang chu sokkuchina jvsi 
ritimkuchina niskaeen, ine gisiktango ku chinge do- 
ngengachim. Iandake dongmiting tiklakon a'ning mitap 
chining srangoni chipuchi rodatchini mabitchi ma.- 
ambiba, do ku rengbalmachi re bae warion chipuchini 
goleng sate na'katok me ram rame rodengako ni- 
kate injok: Daode angaba nrsimangko jakogrik 
manaha. Indine agane jachi kepbite ku'chi 
baibite, bolgisidengo rong raa chokdengo ma bake 
cba na dakengachim. Uandake A'ning Saljatchi 
Salkambalko do’reng ga iggipok chidualni balmisi- 
bae baldorengbae rong'ma chokdengo bolgisidengo 
cha'nisiengmitingon, Gonga Raksanpa Gongsa Te- 
repa balmatchi wari rikam gita re’baeming nik di- 
ke jok. Gonga doreng ganggipok chidualni chikkap 
balkape cba'na dakenga^o nike injok-, Aiao! na ade 
Ganggipok chidualde. maiako manesa bolgisidengo 
rong-ma chokdengo subit sugile cha’na dakenga 
bia, da'mo nang’ko anga ku*chi hohoe jakchi 

taptape to'tro ong ate jagipuatgen, ine sriksrik ma- 
luangaba. Maluangenba Googa ku'chi bohoe jak 
chi taptape cheksrichi dokdingate golsrichi eagding- 
ate to'tro ong e jagipue do reng ganggipok chiduil, 
A'ning Salja'chi Salkambalko jaktuat jakwatangjok. 
Do.rengni jakwatange ga'akbaako maiko mancba 
watgal dongalanga bia ine Googa Raksanpa Googsa 
Terepa re'ange nion, chipuchi rodatchikosa nikejok. 
Uandake Gonga chek de*m>tingo Korengpa Kopin- 
oani Ganggipok chidualoi Mikbanda ja*si kandani 
supitako sugalako chikkapako balbitako tikbitcbiko 
rudanangko tiokiaingako tinmitapako manrike 
sosrome cba'na namgine weringkoln'a re'ange antangni 
dokdusimclio biksat ja'teo re.koksio sing kokbalo ka- 
dep nol'depe kerongchu kerongpange, namgine ine 
deogkong jako cha'mesal cha mebalna ine ra angenga- 
china. Iandnke ra angemingara maja! chakangtaiku- 
aha, chekcham bilaugtaikuaha. Gonga A'ning dedrang- 
ni Misi songginangni mabitcaiko ma malako Do reng 
Ganggipok chiduaiini balbaako man sojok niksojok. 
Do’reng ganggipok chidnal, A ning a'sak dingan salo 
*lisi Saljong toan salo, Kesuni dingan ra’o, Kebongni 
toan salo ushi bil'dik bil'dak, uchi bil jip bdjap, 
inchi tip tip toangnaitiug*. attain taktak pringo tak- 
tak takkamaijok ka'sikkimaijokcbim, Korengpa Ko- 
pinpa-Gargppok Cliiduala ine agana. Unon A'ning 
dedrang, chini songgiaanga, achi dir.gchina achi 
resgsichina, aiao, gro dinrna nanggne a’scl tona 
kengne ine bitcbi on jok kual kanjok. Korengpa 
Kopinpa Ganggipok Chidual ringa okkajokon, cha a 
okkajokon attam taktak gopjop gopjop pring taktak 
gopjop gopjop dake some iko re atjok. Una kangipa 
on'giparangara ka’o nangjok aro inaha, iade bikma 
okkriana gitok ringna aikana tol'engasa. Kangipa 
on'giparang ka*o nange an tangtangni gro dingachini 
sokbae Ganggipok Chidualko grang gangsoijok ja'si 
jasotjok. Unaaa Korengpa Kopingpara Ganggipok 
Chidualara duk man'aha aro a jak sokna chingskaaba. 
Duk man'e ua attam gopjop pring gopjop dake 
dongaijok. 

Korengpa ICopinpani iandake dongengmiting tik- 
tako, Misi, Chame Appara, Saljong Bola gipia a.ko 
wenbaenga chiko painbaenga, ku o ku kip ku kipe jako 
rengsi ra bite a'dapako dapdape chudapako chopake 
aVo wcne chiko painbaeming nikejok. Uandake re bae 

nike, maiko dakenga' na ara ine Do’krupa Sanepako 
Misi singvjok 1 . Aiao, rraicakra a Ding dedrang Mis* 
songinang angko ja*si ja'sota grang gangsinramai ine 
ine agancbakaha. Ua aganchaksikaaha, main* maneng- 
enga na ara, intar, g grang gangrilimo ja'si ja'ritimo 
a'ning ma'bicchiko chini dokkkandiko subitchi subalsk- 
abora. Na’a gro tobo a'jak sokbora, ine Misi, Chame 
Appana Saljong Bola gipiara ku patiangaha. Da*o 
na'ara maina manenga, bolgisideng bolmao rong ma 
chokdeng dctsao grang gangbadalsobo ritimchina, ja si 
ja*a badalsobo sinilchina, ine Misi ku'pattiangaha. Una 
Do reng Ganggipok Chidual da’alona kingkingba mik- 
wasisie sal rakbaode bolgisirango bae ja'a aro 
grangrangko badale salbaramrongenga. Do’reng Gang- 
gipok Chidual ja'a aro grangtangtii ritin.a chusokaba” 
oara, Misini kupattianga gita Saljongni skianga gita 
a'ning ma'bitchiko chining dokkandiko gana a'gilwita- 
ko soknie gijip jipako gol'eng satsipsipako, sara do*o 
mi rikako unon subitchi sugalargjok. Nanggrakra 
nangtinge salgisakna gitote sugalangon. Do'reng Gang" 
gipok Chiduala bano ja'dengdalanggnok bano rodeng- 
dalangnok, ja'ja ja'delbaj ok grang gangchimitbsjok in e 
a ga ne niwilwale niaha. Niwilwale am'bingbange nion, 
a'song sanachion, chiga imbanggion bolgibolgengwa’ko 
nikaha, roug’ma chokdeng dotsako man'aha. Anga 
iano ja'nengtakgnok rongjengdalgnok ine ja nengtak- 
miting tiktako Gonga Gongsa nikataha. 

A'ning Dedrang Ja'kurik Ja kusanbaa. 


A'ningni dedrang chini sudrangba Amako ba- 
nona ragen bitchiko banona balgen ine amako sako 
bilangakoba nisretgija ako reangakoba dondikgija 
kinte binekakoba watgija, mesalakoba watgija uamang 
rikbatokangechim. Uandake rikbaon uamang Mil'am 
achok acbok de baenga, Seppikorok korok rabaengi- 
chim. Chipu chi rodachini sadotchisa kimbalba ukon 
ja'ma rike ja*ku sane ambae sokbatokaba Sokbaon 
Gonga Raksanpako nike sing jok. Na ara maiko dak 
enga, Gonga Maiko dakna. Ma galenga chekcham bil- 
enga angade, ine Gonga aganchakaha. Ma galenga 
chekcham bilengane ? Oe, ma galo man jamai chek- 
cbam bilo mamjamai ine aganchakaha. Na simangara 
bachinasa jinma grau grau dake Mil am pongrikeng 
ra*e, Seppi gingritchok de e re - tokenga ? ine Gonga 
sing sikaaha. A ningni dedrang aganchakaha, chingade 
Amako rikbaenga bitchiko sanbaenga. Na'a niksopa a- 
ma, Gonga ? ine sir.g aha. Bao angade niksoja, ban 
mai d3kgipa na simangni ma*a mai dakgipa na simang- 
ni bitchi, ine Gonga aganchakaha. A ani dedrang chini 
su drang, Ama bitchi ang dokandiko Do i eng Gang- 
gipok Cbidual balkape chikkape ra baa, ia gitan katbaa, 
ine inaha. 

A ningni de irang sing taijok, ua nang ni re koksio 
kegipa denggong jako ra gipara maiasa ? Gonga Rak- 
sanpa aganchaktaiaha, “Aio, iad.* chipwchi rodatchi 
chongmitchengsai, da sio Do'reng Ganggipok Chidual- 
ni ua bolgisidengo rong’machokdengo cha nasiengako 
ku chi hohoe jakchi doktope to tro ong e jagipuatesa 
jaktuatangako cha mesal cha mebalna ine ra'enga anga- 
de, ine aganchakaha. Unon A'ning dedrang intaiaha, 
uanba Amake, uanba bitchike. Ah ! oema ? ianma 
nang'ma bitchia nang’ dokkandia. Aio, indakede nam- 
jawa, ha ra'angbo. ine Gonga Raksanpa Gongsa Terepa 
on'atjok. A'ning dedrang, ra ripee on pabo choe sok- 

atpa'bo na’a ine molmolaha. Gonga sing'aha, iako 
angni ripee choe on’oara na’simangara angnara maiko 
on'gen^ Uamang kusi ©ag‘an gape inaha, Aiao, nang'ni 
man*soesa da'nang. Chingade Ama bitchikode nik«- 
jawa maifejawahachim. Chinga nang'ko jakari jak- 
brade watatjawa, jakna on*e ku na botesa watatgene. 
Uni gimin hai mama na'aba chingni songchi re'bo, 
ine rimon Gonga re'na jechakbeachim. Indiba uamang 
kusi ongan gape dongija cha’gija rimani gimin, Gonga- 
ba an tangni Achak matgrik Tari me'a Tasi panteming, 
menggosil menggobalko nimbite chipu chi rodatchini 
songchina reangaha. 

Uamang sokaogon, a sakni pilak ong'a obosta- 
rangko A ningni dedrang agane on'eaha. Uandake 
agane on'on, songo noko dongsoenggipa pilakan kusi 
ong'bee Gonga Raksanpako rnande ra - e birong chan® 
rimchaksoaha. Uamang Gonga Raksanpana chua 
menil bitchiko cheke, waka okchanggipokko doke on*- 
jok. Gongana chu kanmiting somoio Tari me'a Tasi 
pante, Menggosil Menggobalde grit bario terik bagano 
terik mina anvroroe chaeming uamangde ki'me wa'- 
gong rippatko Ja ching rhambil bu suko gisik watat- 
gipako gaga ra’gipako nikjok. Uko nikbaenba iamang 
Gonga Raksanpana doka waiatode iako bi*on nam- 
genchim ine chanchie Gongana sriksrik agane on'na 
miksongaha. 

A'ningni dedrang chini su’drang Gongako man- 
de ra e birong chane, inaha, aiao, Gisilko gitel- 
chikgine, gitolko bra su gine. Nang-ni bi*a gitade 
on-gine nang'ni nanga gitade botgine, ine Gonga- 
H3, .j.A-ninghr dedrang ku-rachakjok. Na*a badi 
gita nansa, Ranga Gore inoba, Rikcbi nade inoba, 
Akom Matrong inoba rurue toktokemangba on*- 
j»en, Ama bitchikosa on’pilna nanga. 

Uamangni rnande ra*e birong chane, on’ako 
chekako ringon chaon, Gonga chidikna re‘na 



sikjok nokkalbongchi roangna sikjok. Chidikna re*- 
na sikenba, Gonga nokgilchi a palchina ong’kat- 
bajok. Gongani a'pal chidikna ongkatbamiting 
tiktak somoio, Sireng ja'sirengara Ruram ja’tak- 
kimara guareo prapsao chongtilao gingmatting ring- 
rang ringrang ki'meting tingtang tingtang grang- 
chang knatona kra kra gisik wate roe salako Gonga 
nikjok. Unon Gonga ui'jae, aiao, bimang mai dak- 
gipa biming mai minggipa gisilkode nangjawachim 
gitolkode ra'jawachim, anga iakon bi'gen ine 
chanchiaha. Sirengrengni gisikwatako nike, Ruramni 
roe salako man'e, Gonga skango miksonga gita 
Gisil Gitolko ra'na bina miksongjaha, indiba ia 
do'aning do'chlningko Gonga a'ning dedrango 
bi’na miksongangaha. 

Iandakmiting tiktako Tari me*a Tasi pante 
Menggosil Menggobalba, Gonga Raksanpani chidi- 
kna ong’katbae Sireng ja*sirengni - Ruram ja'tak- 
kimni gisik wate roe salako knatimmiting tiktako 
nikate re*baenba, sriksrik agandape on'jok. Gonga, 
na'ara uamangni kena botatode jakna on atode gi- 
pinkode ra nabe, iakode nangjawa, iade angon bang*- 
bea angon jelbea, ine aganchakaibo. Na'simang on' 
atna skode, Ja'ching Cbambil bu'suko, ki'me wa - 
gong rippatko gisik watatgipako, gaga ra gipakosa 
on’atbo, ine bi’pabo. 

Chua menil chekako ringman cha maooara, mia 
jaha gorimko song e, waka bimil mangsako doke 
on'jok. Tari me a Tasi pantcnaba Menggosil Meng- 
gobalnaba chachina ringchina on'jok. Uamangni 
cha man ringmantokahaon, A'an ctedrang chin su'- 
dranga, Gonga Raksanpa Gongsa Terepana doka 
watna ine rikgitok sagreko do katchi bisosiko on aha. 

Iandake onaton, Gonga Raksanpa aganchakaha, 
“Aiao, iade angon bang bea, Amaon jelbea, iakode 
nangjawa.” Indiba, na'simang nangnikode on'atpana 

skode ki’me wa’gong rippatko Ja’ching Chambil bu*- 
suko gisik watatgipako gaga ra'gipakosa nangachim’, 
iae bi'aha. Unon uamang aganchakaha, aiao, uade 
mamingnaba gamchatjake mama, ada. Indiba na’an 
ukosa nangnikode, nangni jeko bi’a ukon chinga 
onatgen, ine inaha. Nang’ni ka’namnikode tonam- 
nikode rim’angaibo ra’angaibo, Gonga, ine agahe, 
gringsni joljasni chipe a*ningni dedrang tariatjok. 
Gonga Raksanpani bra gjtan, a’ningni dedrang ao’- 
aning do’janingko dringal ' chipatjok joljasni on’at- 
jok, gitok rimani dike chikani on’ataha. 

Gonga Raksanpa Agilsak Chigilboona Rd’bapila. 

A’ningni dedrangni tariatgipa do-aning do’janing- 
ko dringsni joljasniko a'gilsak chigilboona Gonga 
ripee chorebae ra’baenba rong’gipeng rong’sajao 
( Gabil a’ja) Rong’gipengko rong’duule rong’teke ji- 
laha. Gongani rong’rue rong’teke jilegipa a’song 
Chotcholja Damcheng Gabil Mitdegrak Chiga Rong’- 
banggre onga ine agana. Gongani uandake rong’ru 
rong’tekmiting somoi tiktakon Misi sokbaenba nike- 
aha. Gongani rong’ruako Bike Misi-Biare-Saljong- 
Biare, maiako rongrua maiako rong’teka Gonga, ine 
singeaha. Gonga aganchakaha, angade Sireng-ja’si- 
rengko Ruram ja’takkimako a’ning dedrangni chin 
songginangni on atako botatako rong’ru rong tekenga 
ine agnchakaha. 

Menggosil Menggobalde an’tangtangna onatako- 
de Tldekona sokbaglja Saljongpatra rong dogacholona 
ra anggijan ramaon cha’e bon’atbajok. Uni gimin 
Gonga a’palo donode iamangde angni palkoba chike 
cha’gen ine napna man’jana gita tarie rong’ru rong’- 
tekaha. Jegita rong’ru rong’teke donomangba nap- 
na chol am*e jaknokaia bawanggiaiaha. Una Gonga 
Raksanpa, iamangde iano donchaiode bskoban bit- 
ponge cba’e bon’attelgen ineming Daruseng Imbang- 
giona bon’ckon rim’ange unoba name rong’ru rong*- 

teke jiletaiaba. Ua biapchinaba Tari me’a Tasi pante 
Menggosil Menggobalara ja'rikangenba jakknoketa- 
iaia bawanggetaiaiaha. 

Aiao, iamangde agre ong'bebeake ine Gonga chipu 
chiko wa'jolko do’o baksa chipchape donskajok. 
Gongani iandake donako ma'sijae, Menggosil Meng- 
gobalara re'baenba jakknok bawanggeetaiahaon 
jakchi chipu chi rodatchiko rinrbilekmanjok. Unosa 
to'tro ongejagfpue jakko sale katjok. Indimangba, 
Menggosil Menggobalara maniteljaha. Maniteljani 
gimin, Gonga Raksanpa Gongsa Terepa, inghing 
jilsrangjaon nambatgcn ine ka'o nange atmachi segin- 
chi gimikkon rim'gope kachao chipe ra'angemingara 
palaha. Gongani iandake atmachi seginchi ra'ange- 
palemiting tiktako Misi rebaenba nike sing'aha, 
palgenma naara ukoara?, Gonga aganchakaha, oe, 
angade palengai. Misi sing taiaha, maina palgen? 
Gonga aganchakaha, ‘Gisilnasa on'genne, Gitoinasa 
palgenne, ra'genma? Unon Misi Susime aganchakjok 
Misi-Saljong Dakdamfce ku’paltijck. Aiao, Gisilnasa 
palode, Gitoinasa botode scgrina man'jawa tanggitikde 
cholijawa. Na ara cha'sippana palaibo mi sromna on ai- 
bo, ine, Misi-Biare-Katchi Susime Gongana kusik- 
kie kupattie on'angaha. Gonga bon'chotao been 
maronchina mande agitt.ilna sisa goldiksana jaksan 
ge sana pale dine nioba ra'jahani gimin gimikkon ra'ba- 
pile re'baaha. Ke bapilenba, Gonga doo kacha gimik- 
kon Do'gok a brio rokroke wate donbajok (Do’gok 
abri Badakka songni Salaramchi pak donga). Do'gok 
a'bnko Gongani do o kacha gimikko rokroke wate 
donbaani giminsa da alona kingking A chikrang, ‘Do'- 
gok A'bri, ine mingsing minggamenga. 

Do gok abrio do o kacha gimikkko rurue toktoke 
galbaani ja'mano, mitam, Achik me’aparang Gabil- 
MitdegrakdChiga-Rongbanggreo Gabilko ma nok cha'e 
ua biaposa rong'ru rong teke songdong a'chajola ine 
agananiba gnang. Indiba, bang-a A chik me'aparang. 

'Badakka’ minggipa songonasa re’bae sao ma’nok 
cha’gen, bano mipal enggen ine sandioara, Badak 
adasa-Kodak mamasani noko ma’nok dakejok mipal 
engejok ine agana. 

Gonga, Raksanpani Badak adasa-Kodak mamasani 
noko donge ma’nok cha’e dongmiting somoio, china 
doagge chitna na*na cholasina ine biap bicham nie 
dongge kitengachim. Unomiting somoio, Tari me a 
Tasi pantea Gongani d«’aning do’chining man’ba- 
gipako chike cha’na man’jeanba, Do kongsi Balna- 
pako Kongraru Janepako besa kae ma’gipana tol*e 
onna chanchiaha aro besa kaaha. Unandake Dol’jot 
Do’kujot besa gimal kae Gongako dakmajojok tol’- 
rurae aganjok. Aiao ! ma’gipape marengsitde u’ija- 
engjok, nang’kode Gongade manengbeengjokai. 
Nangni depantede Gongade kni boksree bokjok wagam 
wamisi chajok nokkam danggamsajok. Na a rrange 
bimang rujeebona mikkang dakjeebona ine tol’e onejok. 

Gongani ma'gipa, uamangni tol’e agana katta- 
rangko bebe ra’e aganchakjok. Aiao, gipin ong’ja ang’ 
de gipin gipi gitade bimang dal’jaanasa manenga, 
karobe chujaanasa manenga. Iandakesa dakengama 
indide inenba, hai anga dakgitchigen rugitchigen ine 
angade re’baha. Ma gipa depante Gongako dakgitchu 
rugitchuna re’baon, Mul dokatchiko, rimbang siljanggi- 
ko gengbing gengbang ra’e, silsikkepko chengging 
chcnggang ra’e, a*ko wene chiko pan’e re’bae nion, 
depante Gonga Raksanpani Gongsa Terepani dongge 
chitengakosa nikeaha. Ma’gipa re’baenba Gangani 
dongge chitao pin’tiltil najoke sokcnba grongeahaon, 
Gonga jagokman’pile ma’gipako singaha. Aiara 
bachinasa Mul do’katchiko, Rimbang Siljanggiko 
gengbing gengbang silkepko chengging chenggang ra’e 
re’bara da’alde ? Ma’gipa aganchakaha, Na ara bimang 
dal'atana kambe chuatana ka’o nangenga bika soenga 
ine agana. Wagam wamisi chajok, kni boksru bokjok, 
nokkam danggamsajok, mikkang rujeebo bimang 

dakjeebo ine na'an aganatanaba. Unasa dakgitchu 
rugitcbuna re'baengai angade, ine aganchakaba. 

Gonga ma'gipani agana kattarangko knae jagok- 
pil'aha aro cbanchiaha, aiao, sawasa tol'a bia, angaba 
on’tisaba inkuja sakgipinba saiku*ja. Da o dipet mang- 
mangde angara mamingba saa ding arangba dongpaku- 
jaehiaa, ine aganaha. Gonga ma*gipao sawasa iandake 
tel'e ea'ea ine siag’nn, ma'gipa, nangni Achak Mat- 
grikan atmao segiao anfM aganatake, ine aganchak- 
aha. Atcha, jeba nang’na tol'e on'chinajok, indiba 
na'ara da oara angkoara mai daknakenga, ama ? Mik- 
kang dakjenakama, bimang rujenakama ? ine sing taia- 
ha. Ma'gipa agancbake inaha, oe, angade una mik- 
songen re baahani gimin, naikkang dakjegnok bimang 
rujegnok. Gonga ma’gipao sing'taikuaha, atcba 
indide, na'ara, angkoara mikkang dakjeoara bimang 
rujeoara bano chiripnaka, bano ka'sinatnaka ? Hai 
wariko mesokbo, ine ma'gipako rimaha. Una Gongana 
wart mesokna ine ma-gipa rimangaha. Rimangenba 
Marirang ja'singkolko, Monggosil dipsrangko ma'gipa 
mesokejok. Gonga ma'gipana aganchakaba, aiao, 
ianode angkon gilgipjawa, angan ka'sinjawainejechak- 
mika dakaha. Una pil'e ma'gipa Gongako gipin wario- 
na mesoktaina rimangaha. Rimangenba Gongana Do - 
kureng Balmatchi wariko mesoketaiaba. Ua wariko 
mesoketaion Gonga kene jechaka daktaiaba aro inaha, 
*Hing, ia wariode ka singen, inode gilgipgen, indiba 
angko dakna runa skangba, nang'ni ra bagipa Mul 
do'katcbiko Rimbang Siljanggiko nina on'chengbo, 
angko ding'atna man'genma man'jawa nichengna, ine 
bi'aha. Ma'gipa Gongani bioba on'gija, dakgitchina 
rugitchina inesa Gongako rikaha. Ma'gipani rikani 
gimin Gonga katjok. Iandake Gongani katmiting 
somoio Mengggo a'pro Menggo kin'dikara, Sireng 
Ruramko rong'rua rong'tekako chikrikae batrakae 
cha na man'na gitasa Kongraru Janepako Dokongsi 
Balnapako besa kae gimal dake, na'ara tol'bone, ine 
walmancbi waltiknie on*jok. Iandake ma’gipani dak- 

ptchi rugitcbina Gongako rikrurumiting somofo, 
Menggosil Menggobalara chikrikgana man’aba. Indiba 
salsao Jikgipa Norimit, Nachimit namen saa bilong j 
beaha. Saa namkalbabaon, an’tangni segipa Menggo 
a 'pro Menggo kin'dik ba Menggosil Menggobalko 
injok. Na'ara be'en bitin man*e on’paja, gipinchid^ 
man e on'a. Uandake jikgipa, segipako pring taktak, 
attam taktak ku'sik tipgija injok ku'rang bon'gija 
saijok. Una Menggosil Menggobal jikgipako ka*o 
nangenba, Gonganl rong’ru rong'teke jiJkuenggipako 
bon’e chikrikgae balrikgae onjok. Unosa jikgipara 
kusi ong'aha, seko man*e *0 301 gimin mande ra’aha. 
Gongani jilgipa Sireng Ruram jekon Menggosil Meng- 
gobal bon'e chike cha na man’jachim, uarang pilakan 
dongsparangde bilbrang bariangjok. Iandake ong'a 
obosta gimikko Gonga, ma'gipani rikani katenba, 
anuangni rong'ru rong’teke jilgipa biap gitan kat- 
pakba'e nikejok. Gonga an’tangni rong’ru rong'tekako 
naue nioara Sireng Ja’sirengde mangsaba dongjajok. 
Gonga an’tangni rong’ru rong’teke jilgipa Sireng Ru- 
ramko mangsaba nikjahani gimin ka o nangne bika soe 
ma-gipani rikoba bitchitangni rikoba Mrenpa-Rongding- 
pako Tong’sang-Miksangko gingmatko Repgalgipako 
basuko bakjak bakjak aa’tangni rong’ru rong’teka- 
ko basuari bakjak bakjak ? cbipe dnnangskajok. 
Menggo re’baenba knoketaiode ba cha*na re’baode 
kenchina ba jagokchina ine dake donangskajok. 

Bean bebe Menggo a’pro Menggo kin’dikara 
Sireng ja’sireng Ruram ja’takkimko an’tangni rim’rong- 
gipa biaponiko rimitaina Ine re’bataie jakkinoke ba- 
wanggite nietaiaha. An'tangni rim’ronggipa biapona 
.re’bae jakknoke bawanggeetaiora Mrengpa-Rondingpa- 
ko dangbilek rim’bilekmanemingara kenjagoke jakko 
sale kataha aro noktangchi re’angpilaha. Kene ka- 
tange nokona sokangon an’tangni jikgipako manenga- 
ha. Nang’ni cha’na ska ringna skana ge’etako man’e 
dakara angasa janggi sina am’e jama cham’na am*e 
dakjok ine ka’o nange jikgipako dokejok. 

Ma’gipani rikana Gonga kate kate nioba amchakjaha. 
Kate nio amchakjae, Gonga ma'gipao inaha, Atcha, 
jeba ong’cbinajok, Ama na’a dakgitchiaibojok rugit* 
chiaibojok, indiba angna on’tisa nang*ni Rimbang 
Siljanggiko on'chengbo, anga nichengkuna. Gongani 
nina biani gimin ma’gipa on’aha. Ma‘gipani o’na- 
rian Gonga Rim bang Siljanggiko bak ra'enba warichi 
galsruatjok. Ia biapkon A’chikrang da’alona kingking- 
ba, ‘Mitde Silkam Na’gil Maram’ ine mingengkua. 

Gongani iandake galatani ja’mano ma’gipa duk 
ong'e aganaha, Gonga, angara daode maichi dakgit- 
chikugen maichi rugitchikugen ? Gonga ma’gipani 
iandake sinteani gimin inaha, Ama. na’a angko dak- 
gitchi rugitchina nangtaijawaha, nokchi songchi re'ang- 
pil’aibojok. Gongani iandake agana kattarangna ma’- 
gipa duk ong'e Rimbang Siljanggiko ra'do saldochina 
ine Matram aro Ri sing pil’engko ge'etajok, Ge'etana 
ra'do saldoe nioba, uamang ra'do saldona man’tokja- 
jok. Ia Do'kureng-Balmatchi wariara, Menggomako 
ja'skii raram, Salgrako ganduri galram biap ong'ani 
gimin namen tu'beachim. Gonga an'tangde ma'gipa- 
ni an'tangko dakgitchi rugitchina ra’bagipa Rimbang 
Siljanggiko ua warion galsrue donangenba noktang- 
chi re angpil'aha. 

Gongani ma gipaba pilakkon ra’do saldochina 
ge'ette nioba man'jani gimin a ako wene chiko pan'e 
re'ange skango an tangni ku'chite ja'chite watatgipa 
bi’sa Mune-Saneko grongna ine nappakangaha. Re - - 
angon ua bi sako tuate donengako nikeenba de’tome 
nion, bi sa to'tro ong'e jagipue grapaha. Iandake 
bi'sani to'tro ong’e jagipue grapode, ‘ma’gipa kaiaka’ 
ine A chikrang da'alonaba bebe ra'engkua. Gongani 
ma'gipa ia biaponin joljol songtang noktangchina 
depanteko dakgitchi rugitchina man jae re'angpilaha. 

Gongani galchipue galatgipa Mul do katchiko, 
Rimbang Siljanggikoara ja mano, Do'bakchil adasa, 

Nanai mamasasa balritting chikritinge ra*angaha. 
Ra*angenba uamang da'alona kingkingba atte dok- 
enga mul jipenga ine agana. Do’bakchilni chulchul 
ine mikogipara atte dokengasa mul jipengasa, ine 
A*chikrang bebe ra'a. 

Iani ja’mano Gonga antangni Nokpante Jam- 
sirengo Gabil Mitdegrako Chiga Rong’banggreona re’- 
angna nangaha. landakmiting somoi tiktako nam- 
chiktang nogipa Goldingde Miksim-Bangga mang'ara 
ko augija ko*miksugija, klni gisi galgija, ja'anchinek 
natgijaba jarojok kuarako tumik tunaka ine aganaha. 
Indi ine agane Gabil Mitdegrako Chiga-Rong*bangreo 
grak mandeni dakmitingo chikong tanu dakmitingo 
jakko chichie sing'o de - e ra'e reangaha. Reangon 
kuako miksue ja’an kini gisi galmitingo, rim’sa rim*- 
ronga, rua rim Tonga, kime bolkamara mikkang amsu- 
ruara pakrarubajok trakrurubajok. 

Pike Gonga Ambareni chichoo bolkaruni dekdoo 
songdongaha. Iani songdong a’chamitingo Kalgra 
Kalgimalara, Me'gam ma'drangko Dikii mahariko gro 
dingna re angaha. Reangon Mrenpako jal’lang chane 
Rongdingpako dolong kae, jaldang malmiting somoio 
aganaha. Ru at da'a den ane, tampi da a dokane 
re’miting domiting somoio. Uni iandake aganako 
knajae kala nating ja’man regipara, ru’at kam e 
den'atjok, tampi tap dokatjok. Uandake ru'at den aton 
tampi dokaton, Mrenpa Rondingpara gogoreng chil- 
darengangjok. Me gam songginangko Dikgil ma'drang- 
ko denna re*ara Kalgra mahariara unon gaake 
sripe sijok. 

Unon Mrenpa Rongdingpana mipal dintimgipa 
chite gattimgipa, Na'ma Badanpa Uma Rangginpara, 
O'gipa dongjajok, mamatang grijok, sana chite gat- 
kuna bano mipal dinkuna ine katangjok. Uamangni 
iandake katangon pilakan prakbajok rurubajok ka*- 
ginan^, bilginang dakbajok. Ia a'sel ong'miting somoi 

tiktakon Gonga na'notaog namchiktangrangni au mik- 
sugipa biap gitan antangna dongge chitmitingo mi- 
pal dinchina chite gatchina Me’gam Amillong-Dikgil 
Amiltongni demechikko na*no nokpang namchik ja*- 
pang dakna rime re'baaha. Gonga uandake rime re*ba- 
mitingon Na'ma Badanpa Uma Rangginpaba ka’o 
nange bika gape katbaengani gimin, Gongani na no 
biokko Gongani namchik jakpako, Goldingde Miksim 
Banggako ja'pingni biambongo sokmeni bidualo, 
ja pingni giting gitap sokmeo tokteknalek dake gang- 
ching nangatbajok ki me satpakbamanjok. Unasa Gol* 
dingde Miksim Bangga kene katjok. Angni ja'ping 
sokmede mai dakjok, mai ong’jok ine O gipa ma- 
matangchi, Gonga Gongsachi re'ange mesokeaha. 
Gonga attamo nokona sokeon namchiktangni sokme 
gipilako, ja ping chichilako nike inaha, ah, Na'ma 
Mitde gnangke Na sa kore gnangke, Na'ma aia ong'- 
jake Na*sa aia ong'jake, mai a'sel ong'a namchik, 
ine sing'aha. Unon namchiktang Goldingde Miksim 
Bangga aganchakaha, da'si salo ko auna ko'miksuna 
ine re ange aumitingo Na'ma ki'me dokpake, Na'sa 
gangching satpake sokme gipilata, ja ping chichilata 
ine agane on aha. Gonga inaha, hare ! Na ma kore 
Na’sa Mitde mangmangsa angko chonniknakama ? 
Banona kate jokgen anga peku chitnaka gangching 
pe'naka gro dinggine a sel togine, ine chiringantiko 
chisikantiko majal gale chekcham bile rikbajok. Rik- 
bae nienba Gonga Mitde Silkam Na gil Maram biap- 
oniko sate am’baaha. Unoniko Gonga rong'te songpeng 
songpenge samdim satpeng satpengenba cha milmal- 
kura cba'mesalkuna ine cha kimal cha mesalmitingon 
Na'gil Maram Mitde Silkam biaponi Na’ma Na’sara 
katna chol ong jaba. Gonga Na'gil Maram Mitde 
Silkam wario rong'te songpeng songpenge samdim 
dongpeng dongpenge chakahani gimin, Na'ma Na'sa 
maidake janggi jokgnok ine chanchiaha. Janggi sina 
nangainok jama bon na nangainok janggi jokani grijok 
jama naljokani dongjajok ine Na'ma grapsiaha Na sa 
maja niaha. Gonga Na'ma Na sako Gringrang Sal- 

japango srapenba, ianon peku chitgen ine song'me- 
mang chanmemangako cha'mesal cha’mebalna asooge 
chana a'bachengaha. 

Na'ma Na’sani iandake sintie grapsiako a'song 
Tematchichini chiga Ponggrooni songdong a chagipa- 
rangara knaaha. Grapsiako knaenba Angkerong 
adasa Dramchongma mamasa re’bae nion chibisik 
rong'japango bame ka'tappo ka'tappo rang'sitsokgija 
kene dongengako an'tangtangni nokpante jamsirenge 
roaoni ong'katbae re'bae nienba nikeaha. Ang'keiong 
adasa Dramchongma Nasa Namana ka'sachake, 
an'tangtangni biking danil gita Grong adil gita ong’gi- 
pachi, a ning mitap chining srangchina kitmemangang- 
jok uchi danok donejok. Na’ma Na'sa a'song Te'mat- 
chiona chiga Ponggroona katangna man'enba jokang- 
aha. Kate jokangon, na'ara maina kane katenba 
grapsia, ine Ang'kerong sing aha. Una Na'ma Kore 
aganchakjok, Aiao, angni dukkode maiko aganku'gen, 
angkoke Gonga Raksanpa peku chitna gangching 
pe'na am e rikbara. Ua an'tangde cha'mesal cha'me- 
balna re angenga ine aganchakana. Unon Ang'ke- 
rong adasa, Dramchong mamasa inaha, ah, iandake 
dakode nammangmangjawa, ia chibimaode sawa dong- 
kugen, uni gimin rnaiba jokani cholkode dakna nang- 
gen ine aganaha. Uandake aganenba, Ang kerong 
adasa, Dramchong mamasa, Na'ma Na’sana Simsang- 
chi bilmemang bitanoke watataiaha. Na'ma Na'sa 
Ang'kerong adasani dakchakachi jokangaha. 

Gonga Gongsa cha'gro cha’mesalmano Na'ma 
koreko rim'na ine chichi ong'onangoara Na'ma kore 
Na'sa Mitdede dongjajok. Aiao, Na'ma kore Na sa 
Mitdeara bachijoksa ine am'bingbange a kol pika 
damantiko knokgrike knokgrike nioba nikjajok, niwil- 
wale changgrike amo'ba man jajok. Nikja man'ja- 
telani gimin, Na'ma kore Na'sa Mitdede gimatelaha, 
bachina re'anga bia ja'kurik ja'ku sane nigen ine 
rikbataie niaha. Rikbataie nion, a song Tematchio 

chiga Ponggroo mairetaijok. Oh! Na*ma Na'sade 
ianon'jok, da’ode jako man'jok, miko nikjok ine 
Gonga peku chitna gangching pena man'gnok ine 
kusi ong'aha. Da’mo nang’ko anga chichi ongonang- 
kuna ine chanchie, Te'matchi-Ponggroo wari rikamo 
adita neng'takmitingon, Gongani rimbitgipa Tari 
rae’a Tasi pante Asro A brioniko Kilbolma goako 
chiningchiko nione ga'kitkite sing boboako nikaha. 
Na*ma Na'sako Achak matgrik nikenba singenga ine 
Gonga chianchiaha. Tari rae a Tasi panteni iandake 
singboboani gimin Gonga maiko iandake sing enga 
ine chanchie sambaona re'ange nicaha. Sambaona 
sokeon niate niaha aro mikkasim dana dana nikataha. 
Uandake nikatani gimin ja pangona re'angsrange ni- 
gitoe niksokpiPjachim. Ia Kilbolma Kiljanera a'song 
Te’matchio chiga Ponggroo Udit wariko gongdape Asro 
Wa'kanta Balikra ba A’kimbrio boksoriri balengachim. 
Ua Kilbolma an'tangde indinari chajachim, Kilrere 
Kilteteni bitchriko Kilbolma Kiljaneni bigronko, 
Bikot-Me'a-Bikot-Pantesa a’ning mitap chining srang- 
chiniko ra’bae ge a dapa ine agananiba gnang. 

Ia Kilbolmani dal ahaon salgisakna nangtingnak- 
pile ja'pang re'wilwilsokgija rike do bilbatsokgija dal e 
bite nangaha goaba. Kilbolma bite goe Te'matchi 
warichi peksa aro peksara salgichipak gongaha. Sal- 
gichipak gonggipani kil bite goara boksoriri dake Udit 
warini chio teng suchakeaha. Ua kil biteni goa chio 
tengsuchakgipakosa Achak Matgrik-Bijareara sing- 
engachim. Gonga Raksanpa kil goako aro bite nanga- 
ko ra*e cha'e nioa, bokbokako kal kalako tappinga- 
ko minchotako kilteteko kiljaneko man'jok. Man'en- 
ba Gonga inaha, Oh ! ian nambatgine, man’ode gam- 
chatbatgine. Anga Na'ma gro dingakon watgine, Na'sa 
bobil toakon dongine, ia kilrere kiltetekon pe’gine 
wang gine ine, chanchiaha aro miksongaha. Iani bit- 
childe ja'pango ga akna nanga ine am'e nioa, Mat 
Mikku Mese Walni tinmisi chikmisiani ga'akako 
man*e ra'baaha. Ra bae man’bae an'tangni na'no 

nokpang namchik ja'pangna, haida uinaba donga lne 
raesokeaha. Mesokeako namchiktang nikenba inaha, 
‘aio, iade kilding rikna ba ra dokna, dakmandana 
re*balbokna choligen, den’pebo na*a mama ada, ine 
ge*etaha. Ia chasongo Muga-Ildangpara Ki*me Illing- 
para kering bolko, bolchu bolko kilding rikara a'ba- 
chajachim. Kilding rike rike nioba kildingan naja 
man'jani gimin donboke dongaiahachim. Kilbolmako 
supena nogipa namchiktangni ge*etako man'on, Gonga, 
ia kilrere kiljanede bc*en maronchina mande agittalna 
gamchatbeani ong'naba donga ine chanchiaha. 

Gonga Gongsa Kilbolma Supea. 

Nogipa namchiktangni ge'etaniko man*e, Gonga 
kilbolmako supeenba Baminna Sojona Kaminna on*na 
reangaha, jedakode uamang srikokko wilwile tuk- 
kuriko bawile kilbisringko sringna kilding sring din- 
gokna man gen. Bitchri gipangchina bigron jelang- 
china anga wang’na pe'na nanggen ine miksongaha. 
Uandake miksonge, Gonga Mul sni su'songe rim- 
bangsni su'jole cha'chek© anggal so e, tiluko rimbang 
roke silmangko atte wakae rua de bae, bitsi sni karia > 
kari sni. Mitde bonga kilte bonga pe'e wangle nioba 
be’atna wilatnan man jaha. 

Unomiting chasongo atte gitchi man'kuja, sil- 
mang silchi dongkujachim. Gol'ritchok gil'mongrang- 
chi aro rong'darengrangchisa doktinge subit sugale 
cho’bil subila aro nokrika nokdakachim. Uandake 
Gongani jakkalgipa atte rua'an silmang ong'ani gimin 
matjachim. Una Gonga pil‘e silsokchi wal chaate cha- 
rurae tonga tapaba- Samsachiko tapoa samsachi nam- 
bolchusoaia, samsachiko tapoa samachi nambolchu- 
soaiachim. Je gita jotton ka*e nioba Gonga, ua kil- 
tete kilbolmako, jean ja’pang re’wilsokgija rike do.bil- 
batsokgija dal'a, so'gitchake bila bilsi sni karia kari 
snina so*wilwile tapwilwile nioba be*atnan wilatnan 
man’jaha. 

Iandakmiting chachao Misi-Saljong ba Misi-Sal- 
mora-Saljong-Nimorataba kotip rasong kae jaksil 
manggol gaone, a’ako wene chiko pan*e re baeming, 
Gonga Raksanpani Kilbolma supeao nadike smg'eaha. 
Maiakosa iandake wang enga supeenga, Gonga ? 
Gonga aganchakaha, Kilbolma Kiljaneko pe-ea wang*- 
engai. Misi-Saljong injok, aiao ! oaara bimang dal’aia 
kambe cbuaia, atte silmang arichi pe’aiode wang'aiode 
nang'ni janggi tanga dipetna sia chasongsnina wang’oba 
be'atna wilatna man’jawa. Unara Gonga sing’skajok, 
iandakode angara maichi wange pe’osa be’at wilat- 
na man’gen ? Misi-Saljong Gongana ku'ski ku’pat- 
tiaha, “A'ning mitap chining srangchi a'song Sime- 
rang chiga wa’genangchi re*ange silchi dikritpa 
dare dikjongpa'ona re'angbo. A'song Salaramo chi- 
ga Mitdesako Sippin ma'an a’songo Balmin ma an 
chidingo rua wakaengjok atte debaengjok, silchi 
bambanengkoba ba jok, dare am'pang jaksrangdak- 
jok. Na'a unona re'ange ma'nok cha'e mipal enge 
unonikoba kajanie bi’ritinge silchiko dareko ra bae, 
atte wakae rua debae den'i?ebo, unosa be’gen. Gonga, 
Misini ku’pattia gitan Spin ma an a’songna Balmin 
ma’an chidingna dakgipana rugipana silchi nikgipa- 
na dare giteltangna re angenba silchiko ra'bajok. 
Ra'baenba Gonga an 'tang atte doke nioa changjaba. 

Gongani atte wakaani somoi tiktako Me gam 
Amillong, Dikgil Asiljong ba Amiltongba, Gongako 
grongna ine re'baemmg Gongani atte dokna chang- 
gijako nikeaha. Me'gamba nikenba inaha, Gonga 
na’ade cha cheko anggal so’e, tiluko rimbang roke 
dakaiode wal chaatna jrongatna manjawa. Uni gi- 
min skango nang’ni ma gipani ra’bagipa Mul do kat- 
chiko Rimbang Siljanggiko anve ra ebo uchisa atte 
-wakana rua debana man gen ine aganaba. Pil e 
Gonga Me’gamni aganna gita. Do bakchil adasa 
■Nanai mamasachi re’ange skango ma’gipani ra’bagifJtl 
Mul do’katchiko Rimbang Siljanggiko uamang chi* 
kritinge balritinge man’bara ine knaani gimin ua- 
mangoniko bi'e ra’babaaha. 

Pil e Gonga, Misini agananga gits a’song Neng- 
rengreng-chiga Nongchibingchi rong’sil Moronteko 
chibrasni wa'ge chong - sni chiginap rong'jamdapBi 
silmang so’ram, silchi chekram a'songni mandeko 
Kamal Badak-Meapa-Jodak-Panteko rimbaaha. Ri»- 
baani gimin rebae, ‘lldek Chikama’ biapo Abet 
Na’gil karam, Na*na cholasiram Dokimbe ontimra- 
mo Malcheng wari rikamo rimbang rqke a'tip soege 
rong'ru rong’gate, ‘Badak Me*apa Jedak Pante* 
Googana silmang silchi aikchengataha, atte gitchi 
dokchake rua ruchake on'aha. 

Unoni intalsa, ua a'songko da’alona kingking Badak- 
Me’apa-Jodak-Panteni Gongana atte dokcbakani rua 
wakachakani giminsa, ‘BADAK.K.A’ ine bimingko 
mingkamaha. Badak-Me’apa-Jodak-Pante Gongana 
atte dokani rua wakaani ja mano noktang songtang- 
china re-angpilaha, ine mitam meaparangni agananiba 
gnang. Badafc-Meapa-Jodak-Pantekoii Me‘gam-Amil- 
long-Dikgil Asiljong ineba minga. 

Badakka a’songo, skang ro ongni chasongo song- 
dong a’chachenggipa Mitde manderangara, Badakka, 
Nodinpa, Atia, Gonggera, Chikasin aro Mitde wak, 
iamang ong’achim. la Mitde manderangni songdong 
a'chaani giminsa, lldek chiko rorirang ‘Deo-Silla 
ba ‘Chi-Mitde’ ine mingengkua. Badak-Me apa-Jodalc- 
Panteni a’song Badakkako skangni chasongoba Mitde 
manderang, K.oasi Mindira, Rong’gitchak, Do saram, 
Sokchuan Meruan aro Mangkima a*bnrango duule 
$ongdongachim. Badakka a’songko jokpakenggipa 
Udek chibimako, Mitderangni songdongram a'song 
Chiga ong’ani gimin, rorirang da onaba Ganges cnibima 
baksa apsan rongtalgipa chi ine aganronga aro maniaba 
maniroDga. 

Balwa a’dingoni ong'kate jokenggipa Do-panggal 
Cbiripgraugni chisamrango silkirangko da onaba mkna 

man’enga. Sil ia biapo bang'en donga* Badakka a’dok- 
ko, mongsongbate Gaskar a’bidingo Athiawario 0.5 
million ton silgrakni silko man a amma ine Puron 
M. Sangma, Mineral Resources-ni Officer saksaba 
saki on*e 1983 bilsio agana. Uandake ia biaprango 
silko man’a amani giminsa Badak-me’pa-Jodak Pante 
silkamal ong*e atte wakana Rua Ruchake on’a altua- 
bee man'aha. 

Silko man’chenggipa mandeni gimin A’chik me.- 
aparangni agananio iandakeba gnang. Gongrang adasa 
Patrang mamasa daremako satchenga silchimako go* 
chengaha. Daremako Nojingjo, Silchimako Noringro 
mingachim. Dareko mikkang nikon,. silchiko de an’* 
sengon, darean megimuaienga, silchian akkaruaienga* 
chim. Uko daksre rusrechenggipa mandeara Megam- 
Gaeripa-Dikgil-Singeripa, Prap adil sikram, Matcha 
Duru weram a’song (Memilam A’kingni) ong a. Mitam 
me’aparang iandake aganskara, ‘A’ning-Koma-Raia, 
Chining-Kompa-Rajasa, silko dakcheng ruchengaha 

Gonga Raksanpa, Badak-me’apani re’angman'o 
Kilbolmako den’pena supena a bachengtaiaha. Gonga 
Kilbolma Kiljaneko kilrere kilteteko bilsi sni kari 
snina pe’e wang'e nitaioa be'na jikjekbaaha. Jikjek- 
baahaon, Kilbolma bachi bachi be’gnok, bachi bachi 
wilgnok inejajaaha. Kilbolmani jajaako nike, Misi- 
Susimeara ku pakjok* Saljong-Biareara patijok. Sala- 
ramchi be*ode Mitdesakchi wilode kil bitchri rakkigipa 
dongjawa uchide be’nabe wilnabe. Muga-lldangpachi 
Kena Illingpachi be’nama wilnama inoba, Muga- 
lldangpachi be ode, Kena-IIdangpachi wilode kari 
kokting dakjawaha, na’kam wa’sing sinjawaha, Mina 
a’alijawaha, Na*na cholasijawaha, uchiba benabe 
inaha. Gitchuma Badrichi songginma songchi be’- 
nama wilnama inoba, Gitchuma Badrichi be*ode 
songa songginchi wilode, kari nogol kitjajokwa, 
manggra ripok wiljajokwa uchiba be’na wilnabe 

injok. Bamunja Sojonjachi benama wilnama intaioba 
unoba inghing, Bamunia Sojonjachi be*o wilode 
dakmandaan tikjawa re’balbokan gin’jawa ine beng’- 
taiaha. Me'gamchi Dikgilchi be’nama wilnama, ine, 
singtaiaha. Unoba Misi-Saljong agantaijok, ongia 
ucbi be*o wilode te’rik riking sitjawaha, atte silmang 
botjawaha, uchiba be’nabe inaiaha. Gonga Kilboi- 
mako ja’pang tinwilchinara Kinmako besa kajok, rike 
sikwilchinara balwako gimal kajok. Uandake bon*- 
chotao, Kilbolma be*na cbokcbekan man’chakbajae- 
mingara, Misi-Saljongoba ku’tipgijan singaba, ku’wat- 
gijan biaha. Misi-Saljong Kilbolmani sing’ako bi’ako 
chakcbikna amjae kupattiaha, “Kiljaneara, be*na 
wilna nangode, mikkang Amak, kni do’rik Am’beng- 
ma-Gisilmachi, Kotchijachi beangbo wilangbo, uchin 
kambe gongangbo, uchin cheksi salangbo”. Misi-Sal- 
jongni ku’pattiani gitan Kilbolma- kiljaneara Am beng- 
ma-Gisilmachi, Kotchu a'song jolchi be’ang wilangjok. 
Uni a*selsa da alona kingking Achin a songni Anrbeng 
aro Kotchu jolchi kil nambata silbata ine me’aparang 
agana. Kilbolma Am’bengma Gisilmachi be’ang wil- 
angani somoio cheksi be’nasio siksekrikani gimin 
Daranggre a*songo peksa gaakrikaha. Uni giminsa 
Darang Dual a’song joloba alamala kil atchipa’enga 
ineba agana. 

Kilbolma kilteteni kilbone kiljaneni be’anga wil- 
angako Gonga rikangjok. Rikangon Gonga, Am’beng- 
ma Gisilmachi rang'san sokangna man’jaha. Uchi 
Ara’bengma Gisilmara balwa rakani stil onani do’japa- 
kasa mangchikekasa ine kilbolmako den e sreksni 
dando sni mrong su e tingka date donsoman’pilaha; 
unosa Gonga sokangaha. Gonga rikange nikenba 
inaha, aiao, angni Kilbone Kiljanekoa mainasa ian- 
dake mrong su’e tingka date donjok ? Am’bengmft 
Gisilma aganchakaha, angade do'japaka mangchikeka 
inesa mrong su*e tingka date so’na danengjokai. Unon 
Gonga duk ong*e inaha, de na’aba gipinara gitcbara 
ong’ja, na’aba Ama, iaba ang’ de, ine Gonga agane 

ma'nok chabataijok. Uno ma’ook cha'enba, nogi- 
pako gana re'king ganbone, matchu jengo gatbone, 
ine nogipa Am beogma Gisilmako agane donbaaijok. 
Iandakmiting somoio, Gonga, kilbone kilteteko an'tang- 
ni Achak Matgrik Bijareni ki’meo kabite Dimbil Bri 
Palwang A’dingna atma gitchamna anti gitchamna, 
re’angchina watatjok. Matgrik Bijare watatani gimin 
re’angon, Gurejako Gandijako, Muga Ildangpako Ki'me 
Illingpako chikaha. Uandake chikana, aiao, iara sani 
Achak Bijare ine nioara Gongani Achak Matgrikkosa 
nikaha. Ua Achakonikon kilrere kilteteko Gonga 
man*aha ine Muga-lldangpa u ina man aha. U'ienba 
wal manchi wal du kae Illingpa Muga. Ildangpa atma- 
ona manchiate seginona aganate ra enba, kilding rike 
ba'ra dake ja te ching'e kotip sepat dake Bamunja 
Sojonjara jakkalpa'enga ine agana. 

Kilbolmako den-peani supeani gimin namedake 
chanchiate niode, Kilbolma supeani be’a ong*ja ine 
nikna man'gen, Kilbolma a*gipi ong esa Kinma tiowil- 
wilani ja'chote, balwa sikwilwilesa pangpike be a gita 
nika. Kilbolmako derrpeani ja'raano, Gonga an'tang- 
ni jikko deko gale a*ako wene chiko pan e re na 
chanchitaiaha. Unon Gonga Goerani an iangko so'- 
otnakako imboknakako ma sienba, an’tangni rua jako 
ra*ko galwate kataha. Galwate katon, Gongani atte 
ruara Matia Panchiao onchoke a'ako mateaha, je 
biapko da’onaba, ‘Matia Panchia’ ine mingengengkua. 
Ja rua ga'akchakegipa biapo wari daka chikongba 
dongengkua. 

Rong sil Moronteko silchi so on, silchi chekon, 
a’song chiginap chiga rong jamdap, chibrasni wa ge 
chong'sniosa so’chenga chekchenga, ine agananiba 
gnang. Silchiko so*on, a'ani prem chini jim'jem gimik- 
ko minge tate so’ode silan jroogjachim. Indiba, Misi- 
A'gilpa-Saljong-Galapako minge so'osa silchi jrongaha. 

Ihndakni ja mano, Misi-Saljong Gongana aganjok, 
angni kam chu’sokaba. ‘Sillang silchi siknakjok, a*an 

rai kanakjok, a'achi napnakgipa napbojok, chio bam a 
nakgipara bambojok. sakchi bilnakgipara bilbojok. Ia 
katarangko Misi-Saljong, Gongana chini bisil ka- 
naka o, a 'an mangsil siknakao ku sikkie kupattie 
on'aha. Misi-Saljongni iandake aganani gimin, Gonga 
an'tangde ma*an a songtangcbi katangpiJaha. Jo'ong 
cha'gipa namcbiktang Miksim-Banggakode Kilrere 
Kilteteko ra'angamitingon noti kam kabone, ja'ping 
palatbcne, sokme dokan atbone, ine Muga-Ildingpachi 
Kena-Illingpachin galbajok. Nokgipa Goldingde 
A'chik a'songon brangrikjok, songdong acharikjok. 
Gongani a'songtangchina re'angpilani ja'mano, Misi- 
Saljongni ku'pattiana, pilak a'ani prem chini jim'jem 
gimikkan napbildang katbildange nioa, Kalkambema 
a'ningchi nape katpaachim, indiba napsrapjaeming 
tong sa napon a an rai kachangjok. Iandake Kalkame 
Mitedeni nape katgipa biaprangko aro Kalkame 
Mitdekoba tong’sa nape katako Mangsang a’jao aro 
Baringgre a jao nikna man'engkua. 

A'chik me'aparangni skang chasongni sal somoi- 
rango ong'anga pilak obostarangni gimin aganriting- 
bagimin kattarangni gimin namedake chancbiate niat- 
genchim ong'ode, uarang pilakan ong'na kraa ine 
chanchiatna man gen. A chik me-aparang an tangtang- 
ni aganku'ritinganiko a’gilsako donggrikenggipa chin- 
rangkomesoke sakkiko on'a. Gonga Raksanpani donga 
biaprang aro chinrangkoba nikeogkua. Gonga Rak- 
sanpani Na'ma Na sa knokchanggrikgipa biaprangba 
A'chik A songni pilak biaprangcbin gnang. Rangsa 
Arengdo song sambao rong'pattal damsao Gongani 
ja'kol aro uni Achak Matgrik-Bijareni ja'kolkoba 
nikeogkua. Gongani ja'kolko Ildek chijolni rong"- 
pattalrangoba nikna man a. Gongani Achak Matgrikko 
Gonga baksa ja'rikako salsao matcha chikna maluaha. 
Ua matchani ja'kolkoba Ildek chisamo da onaba 
ro'ongni kosako nikna man'engkua. Ia pilak chin- 
rangko sawa jena man 'gen ? Mande ja'kolara mande 
ja'kol srak, Achak ja kolba aro matcha ja'kolba apsan 

dake skangnt ro’ongrangni kosakrango chin rang dong- 
engkua. Ia chinrangara, a ’a ba ro'oog pilgimin sam 
bol matburing (Fossil)-rang ong’a. Iandakgipa a*a ba 
ro’ong pil’gimin sam bol ba matburingraug (Fossil) 
A*cbik a’songo namen bang*a, jerangkon namedake 
sandina aro chu’onga sakkirangko am'na nangengkua. 

Gonga Raksanpa a'songtang chigatangchi sokang- 
pil’jaha, ine mitam A’chik me'aparangni aganani- 
rangba gnang. Gonga Raksanpa Kasi Kagra a'songo 
siea bon ea ine agana. Gonga Raksanpa maming 
sae ding’e sia ongja, indiba Goerasa Gongako 
ja’kurik ja*ku sane bobil dinge, Kasi Kagra a’songo 
Kagra Malasa'o srape rim enba kakrange uko so otaha 
aro bibikko ra'baha. Gongani bibikko ra'baenba, Koasi 
a'bri kosako ro’ongko dotdok songe do’oko do’bik 
nie, a’gilsak cJtigilboona bisi bijong tikangchina 
sualataha. Goera, Koasi a'brio Gongani bibikchi 
krite a'gilsak cbigilboona bisi bijongko sualman ani 
ja'mano, an tangde mikkasim ranggirimo, guurirang- 
snio Misi sakrang kambechi gakat gamoangjok. Goe- 
rani Gongako so'ote, Koasi a’brio ro ong dotdok 
songne do'oko do'bik niani giminsa, ‘Koasi’ ine 
mingaha. Koasi a’brio kosi donggipa, Mitdeni ‘Kosi’ 
ong'a, mandeni kosi ong’ja. Koasi Rong gitchak ba 
Nokmongni kosako rong'pattalni kosako ro-ong kosi 
dotdok songa donga, jeoni dotsani ku'chotde 1897 
bilsini banggria dal gipao tong’sa be'sotaha, ine 
A*chik me'aparang ia ro'ongni be'sotako sakki on'a* 
Koasi a’brio da'onaba A’chik songsarekrang bilsio 
changsa maniengkua. Mongsongbate A’song rakode 

ia Koasini Kosi biapon Salgrue manirongenga aro 
rorirangba bilsio changsa Paroa do orangko ra’ange 

mitde kriteronga. Kasi Kagra a’songkoba Goeran 
Gongako kakrange so’otchakani giminsa, ‘Kasi Kagra 
minga, ine A’chikrangni agananirang gnang’ 

Gonga Gongsa Mande mitde ong'e a'gilsak 
chigilbooko wene kon'e roangaha. Uamaogni kam 
aro kattarangni gimin chong'mot oog’a ba ong'ja, 
chu'onga sakkiraogko mangijanio da'o ia an'chingni 
chasong gitalo bebe ra’na man'breja. Indiba, changsao 
A’chik a 'son go maiba kam aro a'selrangde ong*- 
angaha aro skangni chasongo A'chik a'songo songdong 
a'chachengsogipa Atchu ambirangba donga, ine adita 
sakkirangchi u'ina man'a. Ua dongsogipa mande- 
rangkosa sawan bano donga, maiko dakachim, 
maming sakkirang dongjani gimin ma'sina man'ja. 
A'chik a'songo je ong'a obostarangni gimin A'chik 
ma'gitcham pa gitchamrangni aganangipa kattarangni 
gimin namedake ong'a ba ong'ja, uarangni gimin 
chu'chonchon sandie nina manode namgen. 

